Tiltale for overtrædelse af straffelovens § 191, stk. 2, jf. stk. 1, 1. pkt., jf. lov om euforiserende stoffer § 2, jf. bekendtgørelse om euforiserende stoffer § 30, stk. 2, jf. § 3, stk. 1, jf. bilag 1, liste B, nr. 70
Ret: Retten i Næstved (1. instans)
Faggruppe: Straffesag — Almindelig domsmandssag
Sagsemner: Almenskadelige handlinger;
Narkotika;

/

RETTEN I NÆSTVED

Udskrift af dombogen

D O M

afsagt den 23. marts 2022

Rettens nr. 258/2022
Politiets nr. 0100-71281-00541-21

Anklagemyndigheden
mod
Tiltalte 1
cpr-nummer Født 1996 og
Tiltalte 2
cpr-nummer Født 1991
NAVNEFORBUD

Der har medvirket domsmænd ved behandlingen af denne sag.

Anklageskrift er modtaget den 11. januar 2022.

Tiltalte 1 og Tiltalte 2 er tiltalt for overtrædelse af

1.
Begge

straffelovens § 191, stk. 2, jf. stk. 1, 1. pkt., jf. lov om euforiserende stof-
fer § 2, jf. bekendtgørelse om euforiserende stoffer § 30, stk. 2, jf. § 3, stk.
1, jf. bilag 1, liste B, nr. 70,
ved den 2. maj 2021 i forening og efter forudgående aftale eller forståelse med
Person 1, hvis sag behandles særskilt samt flere pt. uidentificere-de
medgerningsmænd, at have været i besiddelse af 1 kg kokain med henblik på
videreoverdragelse, idet Person 1 indkøbte kokainen fra p.t. ukendte med-
gerningsmænd, hvorefter Tiltalte 1 den 2. maj 2021 cirka kl. 18.45 afhentede
kokainen ved Emdrup Torv i København og herfra transporterede kokainen til
Ringsted, hvor han videreoverdrog kokainen til Person 1, hvorun-der Tiltalte 2
under hele forløbet ved råd, dåd og tilskyndelse del-tog aktivt i planlægningen,
idet han rådgav Person 1 i forbindelse med køb af kokainen og efterfølgende
rådgav om kvaliteten af kokainen, ved blandt an-det:

- at have foreslået Person 1 at se kokainen, før han købte det, idet
Tiltalte 2 udtalte: ”Se lige om det er 100 procent godt.” ,

- at have foreslået, at Tiltalte 1 skulle tage toget i forbindelse med
afhentning af kokain, da dette var hurtigere, idet Tiltalte 2 udtalte:
”Det er sgu bedre Ryparken station, han ka sku ligeså

Std 75284



/

side 2

godt tage toget. Det er hurtigere.” ,
- samt efterfølgende i forbindelse med, at Tiltalte 1 skulle væl ge en

taxa, at have foreslået en chauffør, idet Tiltalte 2 udtalte: ”Ja ham
der han er den bedste. Han er den sejeste ham der. Han er ligeglad
med hvad du laver af kriminalitet” ,

- og slutteligt at have rådgivet om kvaliteten af kokainen idet Tiltalte
2 udtalte: ”Sådan noget brunt agtigt det er ik øhh, det er slet ik øhh
go shuffi. Det ved jeg.”

Påstande

Anklagemyndigheden har nedlagt påstand om frihedsstraf.

Tiltalte 1 har nægtet sig skyldig, idet han dog har er-kendt, at han efter aftale
med Person 1 har afhentet 1 kg. hash i Kø-benhavn, idet dog ingen andre
personer medvirkede heri.

Tiltalte 2 har nægtet sig skyldig.

Sagens oplysninger

Der er afgivet forklaring af Tiltalte 1.

Tiltalte 1 har forklaret, at:

"...
han kender Tiltalte 2. De er fra samme by, Ringsted. De har kendt hinanden i 5 år.
De er gode venner. De kender hinanden rigtig godt. Han kender Person 1 fra
bylivet. Han er en bekendt. Han ses med Person 1 en gang om ugen. Når de
mødes, plejer de at være sammen med andre, hvor de hygger sig og spiser mad
sammen. Han ved ikke, hvad Person 1 laver til daglig, eller hvad han arbejder
med. Han har udført en opgave for Person 1 én gang. Opgaven var det, der skete
den 2. maj 2021.

Den 2. maj 2021 ringede Person 1 til ham og spurgte, om han kunne gøre noget
for ham. Tiltalte skyldte Person 1 penge. Tiltalte skulle hente 1 kg. hash for
Person 1 i København. Han vidste godt, hvad Person 1 ville, da han ringede, da de
havde talt om det en uge forinden. De omtalte ikke det ene kg hash over telefonen,
da det ville være dumt, hvis nogen lyttede med. Han skyldte Person 1 5.000 kr.
Han skulle betale Person 1 de 5.000 kr. tilbage ved at udføre opgaven.

Anklageren afspillede rumaflytning af 2. maj 2021, transskription fra fil 1, side
9115, 9116, kl. 17:14, tæller 000124, hvoraf fremgår følgende:

“…
Telefon ringer.
A: Ja Tiltalte 1
T: Hallo? Ja.



/

side 3

A: Hva så brormand? Hva laver du?
T: Jeg er hjemme.
A: Nå okay. Skal du bare være hjemme?
T: Ja.
A: Ja. Jeg har, jeg har faktisk noget arbejde til dig. Men så tænkte jeg på dig
ik. Ja der var lige noget arbejde og så tænkte jeg på dig.
T: Nå i dag eller hvad?
A: Ja nu.
T: Hvad er det for noget?
A: Du ka tjene 5.000.
T: Jeg er frisk.
A: Jeg tænker bare vi ka trække fra
T: Jeg er frisk.
A: Det eneste du skal gøre, du ska bare ringe til en taxa og så ska du øhhh
men før det jeg tænkte at jeg lige kommer hjem og så gi jeg dig lige nogen
penge. Så skal du bare ringe til en taxa, jeg gir dig en adresse. Jeg skal nok
forklare dig nærmere.
T: Ja bare, jeg er frisk.
A: Okay bror, jeg tænker så har du lige chance så ka vi bare minus 5 lapper.
T: Hvornår er det? Jamen hva tid ca.?
A: Nu nu brormand.
T: jamen i orden, så bare…hva ska jeg gøre nu?
A: Jamen du ska tag dit tøj på og gør klar til det du skal hoppe ind i en taxa.
Bestil en taxa op til din øhhh til din øhhh hva hedder det øhh bestil en taxa
op til der hvor du er og såååå (B: Ja.) frem og tilbage. Du skal til
København for han skal køre dig frem og tilbage altså
T: Okay. Jamen den der taxa hvor skal den hen? A: Den skal komme op til
der hvor du er nu. Så kommer jeg op
til dig med nogle penge nu så ka du betale taxa’en.
T: Ja okay. Jalla bye.
A: Jalla bye. Jeg kommer til dig lige om lidt walla. (arabisk) kender du en
taxa? Person 2?
T: (utydeligt) ja.
A: Kender du en eller anden taxa der er perker sådan så han ik stiller
spørgsmål?
Person 3: Person 4
T: Øhhh jeg kender en, men jeg ved ik om han er på arbejde.
A: Øhhh Hva hedder det. Øhh Person 3, frisør, han siger Person 4.
T: Jamen jeg ved ik, ja ja men jeg ved ik om han er på arbejde.
Jeg finder lige ud af det. Jeg har hans nummer.
A: Ja. Okay fint nok (arabisk) hva hedder det øhhh Ja find ud af det fordi
så…du ska bare derover så ska du bare mødes med enog så hopper du bare
tilbage i taxaen og så kører du bare



/

side 4

tilbage igen. Det er ik fordi det er noget.
UM: Yes jeg skriver, jeg skriver lige til ham om han er på arbejde.
A: Okay i hvert fald find en jeg kommer op til dig lige om lidt.
Jalla bye.”

Hertil forklarede tiltalte, at det er den samtale, han havde med Person 1. Han
skulle have 5.000 kr. for det. Person 1 mente, at tiltalte skyldte ham 7.000 kr. De
talte ikke om, at de tidligere havde talt om det. Han ved, hvad Person 1 talte om,
da han nævnte de 5.000 kr. Han vidste, at det var 1 kg. hash. Han vidste ikke,
hvad han skulle gøre, men han vidste, hvad det handlede om. De mødtes på en
parkeringsplads, tre minutter fra hans adresse. Person 1 var til stede. Han vil ikke
udtale sig om Tiltalte 2. Der var tre biler og ti mennesker på stedet. Person 1's bil
var en Polo. De var 5 i Poloen. Nogle af dem, der var i bilen, kendte han, og nogle
kendte han ikke. Han talte med Person 1 frem og tilbage. Tiltalte var ude at ryge
en smøg, og han spurgte Person 1, om det drejede sig om 1 kg. hash, hvilket
Person 1 bekræftede. Han vidste ikke rigtigt, at Person 1 handlede med stoffer.
Det var første gang, at de talte om det. Han syntes ikke, at det var farligt, da det
kun drejede sig om 1 kg. hash, og det ville han godt gøre for 5.000 kr., da han var
presset. Han ved ikke, hvad hashen kostede. Han skulle transportere det fra
København til Ringsted. Han kalder hash for ”hash” , og kokain for kokain eller
”coke” . Han ved ikke noget om kokain. Han har aldrig prøvet kokain. Han har
tidligere været anholdt for at kaste 8 gram kokain ud ad et vindue. Han kender
ikke til navnet ”shufi” . Person 1 sagde, at det kun var 1 kg. hash, og at han ville
få 5.000 kr. for opgaven. Tiltalte følte sig herefter sikker. Han kiggede på det, som
han hentede, men der var tape rundt om det, og det var pakket ind i et tæppe. Han
lugtede ikke til det. Han undersøgte ikke, om det var hash, hvilket han heller ikke
havde mulighed for.

Adspurgt af forsvareren, forklarede tiltalte, at han en uges tid forud for den 2. maj
2021 talte med Person 1. Han lånte penge af Person 1, da han havde spillegæld.
Person 1 ville gerne have sine penge tilbage. De blev enige en uge forinden om, at
det var 1 kg. hash. Han ville ikke have gjort det, hvis det var coke, som han skulle
have hentet. Han vidste ikke, hvornår opgaven skulle udføres. Da Person 1
nævnte de 5.000 kr., vidste han, hvad der var tale om.

Anklageren afspillede rumaflytning af 2. maj 2021 kl. 17.32, tæller 00330-
000200,

Anklageren afspillede rumaflytningen på ny, mens transskriberet blev vist, fil 1,
Side 9118, 9119, kl. 17:32, tæller 00330, hvoraf fremgår følgende:

”…
Tiltalte 2: Nej de skal ik elskede. Wallaaaa.
Person 3: (utydeligt)
Tiltalte 2: Hva så dig, lever du stadigvæk?
Person 3: Mmmm
A: Har du ringet efter taxa brormand.



/

side 5

T: Åben lige. Åben. Hva?
A: Har du ringet efter taxa?
T: Jeg har ikke ringet efter. Jeg spurgte om (utydeligt) var på arbejd. Han er
ik på arbejd.
A: Det ved jeg ik.
T: Men jeg tænker bare tag den på stationen. (utydeligt) den der er den
bedste.
A: Ja ja. Lad os lige køre ham brormand så han ka komme afsted.
Tiltalte 2: Hvorfor fanden tager du ik bare toget frem og så …(UM: Hvor er
det, jeg ved det ik, hvor er det henne?) og så tager en
…
A: Det er Ryparken Station. Lad ham taste (utydeligt) hurtigt, hurtigt, frem
og tilbage (UM: Og hva, hvor er det?).
Tiltalte 2: Det er sgu bedre Ryparken station, han ka sku ligeså godt tage
toget. Det er hurtigere.
A: Det er ligemeget brormand. Lad ham tag taxaen (utydeligt) han skal ik
stresse rundt og (Tiltalte 2: Okay) gå rundt her og der fra station til station.
Jeg ved ik hvad.
T: (utydeligt) bare hurtigt fra A til B mand.
Tiltalte 2: Det er op til dig.
A: Har du taget handsker med?
T: Ja.
A: (utydeligt) en stang shuffi.
T: Nå okay.
A: Du skal bare tage imod den. Så når du har den på vej hjem så skriver du
til mig (utydeligt) turen til Haslev. Så sætter du den af her (UM: Er den i en
kasse eller hvad?) Ja det er bare 1.
T: Jeg ville gerne ha haft den i en rygsæk.
A: Okay så vi kører hjem og henter en rygsæk. Brormand har du en
rygsæk?
T: Har du ik en Person 1.
Tiltalte 2: Alle mine du har fået dem.
T: Den der du plejer at ha.
Tiltalte 2: Den der North Face?
T: Ja.
Tiltalte 2: Jeg har den ik engang mere habibi. Jeg ved ik hvor den er walla.
Det er dig der har den elskede. Eller så er det Person 5 måske. Jeg ka lige
kig om der er noget heroppe, men det tror jeg bare ik.
Tiltalte 2 forlader bilen.
A: (utydeligt)
T: (utydeligt)
A: Det er en alt for stor klods.
T: Det er ik godt med en kasse. Det er bare godt at ha en taske



/

side 6

så…
A: Ja. Men ka du skaffe en taske eller hvad?
T: Jeg går lige hjem og kigger. Skal jeg gå hjem og kig imens? A: Gå over
og kig. Og bestil en tax, nåå du vil tage den derover
fra. Nå okay.
T: Ja.
B forlader bilen.”

Hertil forklarede tiltalte, at han stod ved bilen, hvor han talte med Person 1. Han
var ude at ryge en smøg. Han vil ikke udtale sig om, hvem han talte med om at
tage en taxa. Han har ikke en North Face-taske. De havde ikke aftalt, at tiltalte
skulle tage handsker med. Han blev spurgt, om han havde handsker med, og det
havde han. Han går altid med handsker.

Adspurgt af anklageren, forklarede tiltalte, at de ikke talte om ”shufi” . Person 1
talte heller ikke om ”shufi” . De talte ikke om ”en stang” . Han ved ikke, om
Person 1 kaldte det kg. hash for ”en stang” .

Tiltalte gik hjem til sin bopæl på Vej for at hente en taske eller en pose. Han fandt
ingen taske, men en pose, som han tog med. Han var klar til at tage af sted. De
snakkede i en halv time, inden han tog afsted. Han fik at vide, hvor han skulle
hen, da de var på vej til stationen. Han fik en anden adresse tilsendt på Snapchat.
Han tror, at han fik adressen ”Emdrup Torv” tilsendt på Snapchat. På Emdrup
Torv skulle han mødes med en, som skulle give ham 1 kg. hash.

Han tog en taxa til København. Person 1 betalte for taxaen. Han fik 2.000 kr. af
Person 1 til at betale taxaen med. Prisen for taxaen var 1.500 kr., og Person 1 fik
de resterende 500 kr. tilbage. De tog bare en god taxaa. Han udpegede ikke
taxaen, og han ved ikke, hvem der gjorde det.

Anklageren afspillede rumaflytning af 2. maj 2021, med transskription fra fil 1,
side 9119, 9120, kl. 17.46, tæller 000030, hvoraf fremgår følgende:

”…
A: Har du styr på det?
T: Ja.
A: Perfekt. Hvad har du?
T: Jeg har bare en pose med. Det er fint.
A: Hva koster det?
T: Taxaen? Fra København og så tilbage igen?
A: Mmm
T: Jeg vil sige 2 lapper.
A: Her. Der er 2 lapper. Men lige meget hvad, når du kommer her, hvis han
mangler noget, du skal bare skrive til mig, (UM: Mmm) så kommer jeg
over og så betaler jeg ham. Det vigtigste er at du betaler taxamanden.
A: Ham jeg rigtigt bruger han er taget over til hans dame ik?



/

side 7

T: Mmmm
A: Så ville jeg skrive til en af de andre. Så tænkte jeg nu når jeg alligevel
var her så sgu jeg lige høre dig. Jeg tænker fuck det.
T: Gir de go pris også?
A: Hva?
T: Gir de go pris?
A: God pris hvad?
T: For taxaen eller er det samme pris også?
A: Det ved jeg ik. Snak med ham.
T: Nej jeg siger dem du kender. Du siger du kender en du bruger normalt.
Ham du kender er det en taxamand? A: Ham der Person 4? Jeg kender ham
ik. Nej hvis du kan finde
en du kan lide bedre.
T: Nej nej du sagde til mig at normalt så ringer du til en som (utydeligt) til
sin dame.
A: Nåå nej nej. Min fyre
T: Som hvad? Som kører eller hvad?
A: Ja ja lige præcis.
T: Nååå.
A: Hva hedder det øhmm så ville jeg ringe til en anden en, men så var jeg
her, så tænkte jeg på dig. (utydeligt) du sparer alle de der penge med taxa,
med taxa (vrøvler) men så tænkte jeg… T: Du ku også spare dem hvis jeg
bare tjener (utydeligt).
A: Det er også okay.
UM; Det er dumt at bruge 2 lapper walla. Jeg ka sælge (utydeligt) de andre.
A: Jeg vil heller ikke ha at du skal rende rundt og gå og det ene og det
andet.
T: Ja.
A: Hurtigt hurtigt frem og tilbage. Har du styr på det? T: (utydeligt)
A: Er du færdig med at spille?
T: Nej
A: Hvem spiller i dag?”

Hertil forklarede tiltalte, at Person 1 gerne ville have, at tiltalte skulle finde
taxamanden, Person 4. Det endte med, at der bare blev taget én. Tiltalte ved ikke,
om der var en, som sagde, at de bare kunne tage ham.

Adspurgt af forsvareren, forklarede tiltalte, at han ikke spillede på sin telefon,
men at han spillede oddset, og det fyldte også hos ham.

Anklageren afspillede rumaflytning af 2. maj 2021, med transskription fra fil 1,
side 9121, 9122, kl. 17:50, tæller 000224, hvoraf fremgår følgende:

“…



/

side 8

A: Du ka bare hop i en taxa. Vælge en gammel mand. En gammel mand det
er sgu luksus faktisk. Bare sig til ham du skal til Ryparken Station.
Tiltalte 2: Jeg skal vise ham (utydeligt)
T: (utydeligt) bror (utydeligt)
Tiltalte 2: Du ka bare vente indtil den bliver taget jo.
A: Ja ja lige præcis. Ham den gamle han så flink ud.
T: Ham den forreste eller bagerste?
A: Ham der står ude sammen med ham den anden.
T: (uforståeligt)
A: Det er det jeg mener. Ham den gamle.
Tiltalte 2: Han er god ham den fede tyrker.
T: Han ER god. Han (utydeligt) vil bare lave prada.
Tiltalte 2: Ja ham der han er den bedste. Han er den sejeste ham der. Han er
ligeglad med hvad du laver af kriminalitet.
A: Er det ik ham der kørte?
Tiltalte 2: Det er ham der kører, jo.
T: Ik den gamle, Ik den gamle.
Tiltalte 2: Ham der han er den sejeste. Tag ham der Person 2. Det er præcis
ham der jeg vil sige til dig tag.
A: Ham der der er der lige nu?
Tiltalte 2: Ja koranen. (UM: Han sidder i bilen.) Tag ham. Han er sej.
A: (utydeligt) sige til ham.
Tiltalte 2: Han kører dig frem og tilbage.
A: bror, h vis du sætter Tiltalte 1 af derover. Eller er det lige meget der er
folk der ser han hopper ind i taxaen? Bare hop ind bror.
T: Jamen hvor er det…
A: Ryparken station. Skriv til mig 5-10 minutter inden du er der.
T: Det er i orden.
A: Hva hedder det. Vent med at gi ham der penge.
T: Ja. Jeg prøver at lave en fast pris med ham.
Tiltalte 2: Ja.
T: Jeg siger hvor meget skal du ha frem og tilbage? A: Gør, gør hvad du
skal gøre.
T: Ja.
Tiltalte 2: Vi ses. Find ud af det i hvert fald.
A: Du er klog dig. (utydeligt)
T: Hva?
A: Du er klog, du er klog, tag hen og lav forhandling med ham.
(ruller sideruden ned) Lad os lige høre hvor meget han skal ha. Spørg ham
Tiltalte 2: Nej nej hvad skal vi med ham
A: Vent lige lidt mand.
Tiltalte 2: Okay (griner)



/

side 9

A: Prøv lige at bak tilbage.
Tiltalte 2: Nej jeg gider ik køre rundt d..(A: Prøv lige at bak tilbage en lille
bitte smule). Ham der tyrkeren brormand. Han er fucking øhh jeg hader
ham. Ham der der står der med brillerne.
A: der er en mand
Tiltalte 2: det er bedst hvis vi står her, ja hvis biler kommer bagved.
A: Ja det er rigtigt. Hva så Tiltalte 1? Tiltalte 1?
T: 1500
A: Benhårdt.
Tiltalte 2: Hvor meget gav du ham?
A: 2 lapper.
Tiltalte 2: Okay sygt.
A: Det er sgu da benhårdt, 1500 frem og tilbage.
Tiltalte 2: Ja walla. Det er meget billigt faktisk brormand. Jeg gir mine
chauffører meget mere.
A: (utydeligt) benhårdt for ham.
Tiltalte 2: Ja han gør det ham der. Han er benhård. Han gør det hele. ALT
for dig. Nu du har i hvert fald en du ka gøre lige hva du vil.
(De kører igen.) Der foretages opkald.
A: Aii salam bror
UM: hvordan har du det=
A: Han er lige kørt.
UM: Okay det er (utydeligt). I hvert fald, hva hedder det nuuu, hvad skal
jeg sige til ham? Hallo?
A: Ja bror.
UM: Hvad tid skal jeg sige til ham?
A: Nå, hvad hedder det, han har lige sat sig ind i taxaen, bare regn med 40
minutter sådan der. Også har han (utydeligt), skal jeg bare sende ham afsted
til Ryparken stationen? UM: Øhhhm 2 minutter så vender jeg tilbage.
Okay?
A: Okay. Bye.
UM: farvel”

Hertil forklarede tiltalte, at de talte om taxaen. Det er korrekt, at han gik over og
lavede en forhandling med taxachaufføren. Det var ham selv, der foreslog det.
Han ved ikke, hvem der sagde ”at han er ligeglad med, hvad han laver af
kriminalitet” . Han skulle ikke tage en taxa, hvor der blev stillet for mange
spørgsmål. Han tog afsted med en tom pose, og han lagde det kg. hash i den
tomme pose. Han forhandlede en pris på plads med taxaen. Han endte på Emdrup
Torv. Da han ankom, skrev han med Person 1 på Snapchat. Han skulle mødes med
én på cykel. Han skulle sige kodeordet, som var ”Kodeord” . Han havde ikke
noget at gøre med betalingen. Han skulle kun modtage og senere aflevere hashen.
Han talte ikke med personen. Tiltalte hoppede ind i taxaen og tog direkte tilbage
til Ringsted. Han skrev med Person 1 og aftalte, at de skulle mødes i Ringsted. De
mødtes ved Person 1's bil, da han ankom til Ringsted. Der



/

side 10

var andre end Person 1 til stede. Person 1 sad i bilen ved siden af chaufføren.
Tiltalte afleverede posen til Person 1 gennem det åbne vindue. Tiltalte hørte ikke
noget til nogen samtale om kvaliteten af det, som han havde hentet. Han fik ikke
nogen penge af Person 1. Person 1 takkede tiltalte. Han blev ved bilen og
snakkede med de andre, da det var godt vejr. Person 1 sad inde i bilen. Person 1
sagde på et tidspunkt, at tiltalte måske skulle tilbage med en taxa for at aflevere
det igen. Tiltalte ved ikke hvorfor, og det blev ikke til noget.

Adspurgt af forsvareren, forklarede tiltalte, at han afleverede posen igennem det
nedrullede vindue i bilen, mens Person 1 sad i bilen ved siden af chaufføren. Der
sad en eller to andre bagved i bilen. Der var nok 2 biler mere med 6 til 7 personer
i. Han kendte dem fra de andre biler bedst, og det var dem, som han snakkede
mest med. De mødes tit der for at snakke.

Anklageren afspillede rumaflytning af 2. maj 2021, transskription fra fil 1, side
9129, 9130, kl. 19:29, tæller 0000400, hvoraf fremgår følgende:

”…
(2 personer sætter sig ind)
A: Prøv lige at rulle ruderne en lille smule op.
T: Den virker ik her hos mig.
A: Brormand ka du ik rulle vinduet lidt ned?
Tiltalte 2: (utydeligt)
A: Ventede du lang tid på ham?
Tiltalte 2: Nåå sådan der.
T: 2 minutter.
A: Var det en dansker eller en udlænding.
T: Dansker.
A: Lad os se det brormand. Så må (utydeligt) (UM: Mmm) Okay? (UM:
Mmm) Ka du ik tage dem ud? Hvor, har du ikke T: (utydeligt) frem og
tilbage.
A: sagde de ikke noget til dig
T: Det var fint nok.
A: Sagde de det?
T: Nej men de ku godt se at det var mærkeligt at jeg kom med en pose.
(utydeligt) chokoladen her (utydeligt).
UM1: (utydeligt)
Tiltalte 2: Hvad elskede?
UM1: (utydeligt)
Tiltalte 2: Walla den er allerede nede på 83 (utydeligt) (der skramles med en
pose).
Tiltalte 2: Så har du ik ramt på det sidste odds.
T: Det er (utydeligt)
A: Ka man gå ned i kælderen her?
Tiltalte 2: Ja men vi skal have den der bipper.
T: Der (utydeligt) kameraer dernede.
Tiltalte 2: Jaaa ik den her. Så skal det ik være den her. Person 3's kælder



/

side 11

der er ik kameraer.
A: Bror. Vil du ik holde helt over i hjørnet. Bror,
Tiltalte 2: 2 sekunder (utydeligt).
A: Stresser jeg for meget?
Tiltalte 2: Nej.
A: Så bare hop ud af bilen. Så lad mig tag bilen. Bare lige køre over og
hente (utydeligt)
Tiltalte 2: Hvorfor?
A: Fordi så ka, vi skal stresse dig.
Tiltalte 2: Nej (A: (utydeligt)) Walla jeg elsker dig. Hvorfor fanden gider
den ik at starte?”

Tiltalte forklarede, at han var en del af samtalen. Han stod uden for bilen og røg
en smøg. Den knitren, som man hører på optagelsen, var posen, der blev
overdraget. Tiltalte skulle ikke ned i en kælder, men det skulle Person 1 vel. Det
er rigtigt, at tiltalte sagde, at der var kameraer dernede. Han troede, at de skulle
tjekke varerne nede i kælderen, og derfor ville han advare dem.

Adspurgt af forsvareren, forklarede tiltalte, at han afleverede posen, da der på
rumaflytningen blev sagt ”brormand ka du ik rulle vinduet lidt ned?” .

Anklageren afspillede rumaflytning af 2. maj 2021, transskription fra fil 1, side
9130, 9131, kl. 19:35, hvoraf fremgår følgende:

”…
Tiltalte 2: Vi kører lige herned. 2 sekunder. (man kører) Du stresser sgu ik
mig elskede. Jeg tænker sgu da på din egen. Men det stinker klamt.
A: Ja bare så jeg ka løbe den der vej hvis der kommer nogen.
(Baksensor kan høres)
A: Pak den her væk walla.
Tiltalte 2: (uforståeligt)
A: Det der det, det sviner shuffi.
Tiltalte 2: Hva?
A: Det sviner shuffi
Tiltalte 2: Ja det sviner slet ikke. Stig ud Tiltalte 1, stig ud. Bare vent
(utydeligt).
(1 person stiger ud)
Tiltalte 2: Ej brormand. Walle det er ik øhh det ka jeg fortælle dig.
Sådan noget brunt agtigt det er ik øhh, det er slet ik øhh go shuffi. Det ved
jeg. Jeg kender dem der.
A: Prøv lige. Hej bror. Okay er du der over nu. Hva? Okay vent. Jeg
kommer over til dig. Ja. Okay det er fint. Vi ses.
Salam. For helved. Jeg har spildt min tid og han har spildt hans egen tid.
Tiltalte 2: Ja walla. Hvorfor fanden sagde han det ik bare lige ud.
Det er i hvert fald ik øhhh den ser i hvert fald slet ik god ud.



/

side 12

Hvis jeg ska være ærlig. Skal vi ik bare køre tilbage? (Der snøftes)
A: Pakningen og HELE lortet det er forkert. Eeej.
Tiltalte 2: Ja walla.
A: Nu mig jeg tænker at bruge tid på sådan noget. Brormand han er lige
kørt derind og det ene og det andet.
Tiltalte 2: Det er også tid. Det er rigtigt. Jeg troede du havde fået billeder af
det.
A: Nej. Han sagde bare til mig det var top stof.
Tiltalte 2: Ej det er det sgu ik (griner). Det er garanteret.
UM1: Juventus 1-1.
Tiltalte 2: Jeg har set det.
(Der snøftes)
Tiltalte 2: Det er sygt walla de der de ik har scoret endnu.
UM1: Ja walla.
Tiltalte 2: Virkeligt.
A: Fik du nummeret til ham der taxa-manden?
T: Ja jeg har hans navn.
A: Har du det?
T: Ja.
A: Fordi at det ka være du lige skal ringe og spørger om han kan køre
samme tur tilbage igen. Hvor du aflevere det.
T: (utydeligt)
(Person 1 ringer)
A: Salam bror. Det er ik godt det her brormand. Hva hedder Det øhh”

Hertil forklarede tiltalte, at han ikke på daværende tidspunkt var i bilen. De andre
kørte lidt væk og holdt i et hjørne. Det med kælderen blev ikke til noget. Der blev
talt til tiltalte, selvom han ikke var i bilen. ”Stig ud, Tiltalte 1” blev sagt på
arabisk. Personen som sagde det, troede nok, at tiltalte var i bilen, selvom det ikke
var tilfældet. De kørte væk fra tiltalte og alle andre. De kom tilbage, efter at de
havde tjekket varen, og så blev der talt til ham. De talte med ham om taxamanden.
Han så ikke, at stoffet blev testet.

Adspurgt af forsvareren, forklarede tiltalte, at han ikke har hørt ordet ”shufi” blive
nævnt, da han stod uden for bilen. Han var ikke en del af samtalen om leveringen,
og han hørte ikke, at der blev talt om kvaliteten af stoffet. De kørte ca. 3 meter
væk og kom tilbage. Man kan høre bakcensoren på rumaflytningen.

Adspurgt af advokat Rasmus Wandall, forklarede tiltalte, at han kender Tiltalte 2.
De kender hinanden fra Ringsted. De støder på hinanden hver eller hver anden
dag. Der er tit andre med, når de ses. De er oftest 10 stykker samlet. De snakker,
spiser, hænger ud spiller bold og kører i biler sammen. Tiltalte 2 er hyggelig og en
sjov fætter. Tiltalte 2 er også en del af gruppen, som hænger ud sammen. Det er
forskelligt, hvilke ugedage de hænger ud på, men det er mest i weekenderne, hvor
de ses i Ringsted.



/

side 13

På et tidspunkt var de 4 i bilen, og på et andet tidspunkt var de 5 i bilen."

Undfer sagen er Tiltalte 2's forklaring afgivet til politiet blevet doku-menrteret.

Der er under sagen blevet afspillet rumaflytninger fra 26. januar 2021 og 2.
maj 2021.

Der er blevet fremlagt oplysninger vedrørende Tiltalte 2's telefon, ma-
steoplysninger og fotografier af Tiltalte 2.

Tiltalte 1 er tidligere straffet af betydning for sagen

ved dom af 2. november 2016 med fængsel i 4 måneder for overtrædelse af
straffelovens § 285, stk. 1, jf. § 276, § 287, stk. 1, jf. § 276, § 290, stk. 1,
lov om euforiserende stoffer § 3, jf. § 1, jf. bekendtgørelse om eufori-
serende stoffer § 27, stk. 1, jf. stk. 2, jf. § 2, jf. Bilag 1, liste A, nr. 1 og
værnepligtslovens § 34, stk. 1, jf. § 13, stk. 1, jf. til dels straffelovens §
89, samlet straf og fællesstraf med den betinget del af dom af 4. novem-
ber 2015,

ved  dom af 27. marts 2018 med fængsel i 40 dage for overtrædelse af lov
om euforiserende stoffer § 3, jf. bekendtgørelse om euforiserende stoffer §
27, stk. 1, jf. § 3, stk. 2, jf. Bilag 1, liste B, nr. 43, og

ved  dom uden retsmøde af 23. juni 2020 for overtrædelse af lov om eufori-
serende stoffer § 3, stk. 1, jf. § 1, stk. 3, jf. bekendtgørelse om euforise-
rende stoffer § 27, stk. 1, jf. § 3, stk. 2, jf. Bilag 1, liste B, nr. 43, med
bøde.

Tiltalte 1 har om sine personlige forhold forklaret, at han er født i Danmark, og
at han er dansk statsborger. Han er opvokset i Ringsted. Han har gået i
folkeskole til og med 9. klasse. Han gik ud af 10. klasse uden at af-slutte den.
Efterfølgende har han gået på tømrerskolen, hvor han gik i 2-3 måneder. Han
var i tvivl om, hvad han skulle lave. Han har gået på hf, men stoppede dermed.
Han har ikke arbejdet, efter at han gik ud af skolen. Han ved ikke, hvad han vil
i fremtiden. Han havde adresse hos sine forældre, in-den han blev anholdt. Han
er ikke i et fast parforhold, og han har ingen børn. Han vil gerne være fotograf.
Han er sund og rask. Han har lagt hash og ko-kain på hylden, og han vil ikke
vende tilbage til det, når han bliver løsladt.

Tiltalte har under denne sag været frihedsberøvet fra den 3. november 2021.

Tiltalte 2 er tidligere straffet af betydning for sagen

ved  dom af 25. maj 2012 for overtrædelse af lov om euforiserende stoffer §
3, stk. 1, jf. bekendtgørelse om euforiserende stoffer § 27, stk. 1, jf. § 2,



/

side 14

liste A, nr. 1, med bøde,

ved  udeblivelsesdom af 29. april 2015 for overtrædelse af lov om euforise-
rende stoffer § 3, jf. § 1, jf. bekendtgørelse om euforiserende stoffer § 27,
stk. 1, jf. § 2, stk. 1 og § 1, stk. 1, jf. Bilag 1, liste A, nr. 1, med bø-de,

ved  udeblivelsesdom af 17. maj 2016 for overtrædelse af lov om euforise-
rende stoffer § 3, jf. § 1, jf. bekendtgørelse om euforiserende stoffer § 27,
stk. 1, jf. § 2, stk. 1 og § 1, stk. 1, jf. Bilag 1, liste A, nr. 1, med bø-de,

ved  udeblivelsesdom af 27. oktober 2016 for overtrædelse af bekendtgørelse
om euforiserende stoffer § 27, stk. 1, jf. § 2, jf. liste A, nr. 1, med bøde,

ved  udeblivelsesdom af 28. februar 2017 for overtrædelse af lov om eufori-
serende stoffer § 3, stk. 1, jf. bekendtgørelse om euforiserende stoffer §
27, stk. 1, jf. pf 2, jf. Bilag 1, liste A, nr. 1, med bøde,

ved  dom uden retsmøde af 25. maj 2018 for overtrædelse af lov om eufori-
serende stoffer § 3, stk. 1, jf. § 1, stk. 3, jf. bekendtgørelse om euforise-
rende stoffer § 27, stk. 1, jf. § 2, jf. Bilag 1, liste A, nr. 1, med bøde,

ved  dom uden retsmøde af 4. september 2018 for overtrædelse af lov om eu-
foriserende stoffer § 3, stk. 1, jf. § 1, stk. 3, jf. bekendtgørelse om eufo-
riserende stoffer § 27, stk. 1, jf. § 2, Bilag 1, liste A, nr. 1, med bøde,

ved  dom uden retsmøde af 26. oktober 2018 for overtrædelse af lov om eu-
foriserende stoffer § 3, stk. 1, jf. § 1, stk. 3, jf. bekendtgørelse om eufo-
riserende stoffer § 27, stk. 1, jf. § 2, Bilag 1, liste A, nr. 1, med bøde,

ved  dom uden retsmøde af 14. december 2018 for overtrædelse af lov o eu-
foriserende stoffer § 3, jf. § 1, jf. bekendtgørelse om euforiserende stof-fer
§ 27, stk. 1, jf. § 2, stk. 1 og § 1, stk. 1, jf. Bilag 1, liste A, nr. 1, med
bøde,

ved  dom af 17. oktober 2019 med fængsel i 3 måneder for overtrædelse af
lov om euforiserende stoffer § 3, stk. 1, jf. § 1, stk. 3, jf. bekendtgørelse
om euforiserende stoffer § 27, stk. 1, jf. § 2, jf. Bilag liste A, nr. 1, færd-
selslovens § 117, stk. 1, nr. 2, jf. § 54, stk. 1, nr. 2, dagældende § 117, stk.
1, jf. § 54, stk. 1, 1. pkt., § 118, jf. § 3, stk. 1, § 4, stk. 2, § 14, § 41, § 118,
jf. § 80, stk. 1, § 117A, stk. 1 og stk. 2, nr. 1, § 117d, stk. 2, jf. § 56, stk. 1,
1.pkt., naturbeskyttelseslovens § 89, jf. § 28 og ordens-bekendtgørelsen §
18, stk. 1, jf. § 3, stk. 1, betinget, prøvetid 1 år, sam-fundstjeneste,
længstetid 6 måneder, betinget førerretsfrakendelse, bøde, og



/

side 15

ved  dom uden retsmøde af 14. februar 2020 for overtrædelse af lov om eu-
foriserende stoffer § 3, stk. 1, jf. § 1, stk. 3, jf. bekendtgørelse om eufo-
riserende stoffer § 27, stk. 1, jf. § 2, stk. 4, jf. Bilag 1, lista A, nr. 1, med
bøde.

Tiltalte har under denne sag været frihedsberøvet fra den 3. november 2021.

Rettens begrundelse og afgørelse

Tiltalte 1 har erkendt, at han har foretaget transport af hash fra København til
Ringsted for Person 1. Han har forklaret, at han har drøftet transporten i telefon
og i bilen med Person 1 den 2. maj 2021, inden transporten fandt sted.

Tiltalte 2 har benægtet at have været sammen med Person 1 den 2. maj 2021.
På baggrund af oplysningerne om Tiltalte 2's telefon, her-under om opkaldet til
et pizzaria sammenholdt med, at det af rumaflytningen fremgår at der på
samme tidspunkt foretages et opkald til samme pizzaria fra en person i bilen,
fotografierne taget i nærheden af Person 1's bil kort før kl. 17 den 2. maj 2021
sammenholdt med fotografier, som Tiltalte 2 har forklaret var af ham,
masteoplysningerne, der viser at Tiltalte 2 og Person 1 befandt sig i samme
område den 2. maj 2021, rumaflytningen den 2. maj 2021 sammenholdt med
rumaflytningen den 26. januar 2021, om hvilken Tiltalte 2 har forklaret, at han
kunne kende sin egen stemme, finder retten det bevist, at Tiltalte 2 har været til
stede i bilen på gernings-tidspunktet.

Tiltalte 1 har forklaret, at det stof, som han transporterede, vejede 1 kg.
Herefter og på baggrund af rumaflytningen, hvoraf fremgår, at Person 1 inden
transporten sagde til Tiltalte 1, at der var tale om en stang shuffi, hvortil
Tiltalte 1 svarede "nå, ok", lægger retten til grund, at der var tale om 1 kg.
kokain. Tiltalte 2 var til stede i bilen, og retten lægger derfor til grund, at
Tiltalte 2 har været vidende om dette. Det-te bestyrkes af, at der efter
transporten, hvor retten lægger til grund, at Person 1 og de tiltalte på ny
befandt sig sammen i bilen, lige inden at Tiltalte 2 på arabisk bad Tiltalte 1 om
at forlade bilen, på ny blev talt om shuffi.

Det fremgår af rumaflytningen, at Tiltalte 2 den pågældende dag fun-gerede
som chauffør for Person 1, samt at han fremsatte de udtalelser, der er anført i
anklageskriftet. På denne baggrund finder retten, at tiltalte har med-virket til
forbrydelsen.

Det er herefter bevist, at de tiltalte er skyldige i overensstemmelse med an-
klageskriftet.

Straffen for Tiltalte 1 fastsættes til fængsel i 3 år og 6 måneder, jf.



/

side 16

straffelovens § 191, stk. 2, jf. stk. 1, 1. pkt., jf. lov om euforiserende stoffer §
2, jf. bekendtgørelse om euforiserende stoffer § 30, stk. 2, jf. § 3, stk. 1, jf.
bilag 1, liste B, nr. 70.

Retten har i forbindelse med straffastsættelsen lagt vægt på forbrydelsens
grovhed, herunder mængden og arten af narkotikaen samt tiltaltes rolle som
kurer.

Straffen for Tiltalte 2 fastsættes til fængsel i 3 år, jf. straffelovens § 191, stk. 2,
jf. stk. 1, 1. pkt., jf. lov om euforiserende stoffer § 2, jf. bekendt-gørelse om
euforiserende stoffer § 30, stk. 2, jf. § 3, stk. 1, jf. bilag 1, liste B, nr. 70, jf.
straffelovens § 23.

Retten har i forbindelse med straffastsættelsen lagt vægt på forbrydelsens
grovhed, herunder mængden og arten af narkotikaen, samt at tiltalte er dømt
for medvirken.

Thi kendes for ret:

Tiltalte 1 skal straffes med fængsel i 3 år og 6 må-neder.

Tiltalte 2 skal straffes med fængsel i 3 år.

De tiltalte skal betale de dem vedrørende sagsomkostninger.

Dommer



/